**SAMOZNAČNE I SUZNAČNE RIJEČI**

Dragi učenici, danas ćete ukratko naučiti kakve su to suznačne, a kakve samoznačne riječi. Već prema njihovu nazivu možete pretpostaviti o čemu se radi. :-)

Sve što je u ovome dokumentu prepišite u bilježnicu.

*Promotrite sljedeću rečenicu. Pažljivo promotrite svaku njezinu riječ i razmislite o njezinom značenju.*

Dječak bez ideje upamti i ode.

(dječak, ideje, upamti, ode, i, bez)

*Što misliš, kakvo bi bilo značenje svake pojedine riječi kada bi one bile samostalne, a ne u rečenici?*

|  |  |
| --- | --- |
| dječak | Živo biće, pripadnik muškoga spola |
| ideje | Proizvod ljudskog mišljenja |
| upamti | Zadržati nešto u sjećanju |
| ode | Napustiti određeno mjesto |
| bez | Odsutnost nečega |
| i | Povezuje dvije riječi, rečenice |

Zelenom bojom označene su riječi koje samostalno izriču neki sadržaj.

Ljubičastom bojom označene su riječi koje su pomoćne riječi i koje upotpunjuju značenje samostalnih riječi.

*Iz navedenog slijedi:*

a) **SAMOZNAČNE ili LEKSIČKE RIJEČI** su riječi koje **izriču neki sadržaj** vanjskog ili unutarnjeg svijeta. One su samostalne i same za sebe imaju službu u rečenici.

b) SUZNAČNE ili GRAMATIČKE riječi su riječi koje **izriču odnose** među samoznačnim riječima.

**Koje su vrste riječi samoznačne, a koje suznačne?**

**SAMOZNAČNE RIJEČI**: imenice, pridjevi, naglašeni oblici zamjenica, brojevi, glagoli i prilozi, Te vrste riječi mogu samostalno stajati i imaju značenje i izvan rečenice.

**SUZNAČNE RIJEČI:** nenaglašeni oblici zamjenica, prijedlozi, veznici, čestice i usklici.

POKUŠAJ SAM/SAMA!

1. Ispiši suznačne riječi i odredi im vrstu:

Breskva je voće koje dozrijeva u ljeto. Ispiši iz ove rečenice samoznačne riječi , odredi ih po vrsti i odredi što znače.

2. U RB na 18.str, riješi 4.a/b zadatak.

Riješene zadatke poslikaj pa mi pošalji.

Marino, ne moraš riješiti RB, samo ovaj 1.zadatak. :-)

*Petra Birman, prof.*